Ni VT ROMANO
TULOY o hindi?
Para kay four-division world champion at reigning WBC bantamweight crown holder Nonito "The Filipino Flash" Donaire, kanselado na ang unification fight niya kay WBO champion John Riel "Quadro Alas" Casimero sa Agosto 21.
Kahapon (Miyerkoles) tuluyang nagdesisyon si Donaire na kanselahin ang sagupaan kasunod ng patuloy na 'online' balitaktakan niya at ng asawang si Rachel laban sa kampo ni Casimero.
Nag-post ang 38-anyos na si Donaire ng mahabang statement sa kanyang twitter at FB account kung saan idinetalye niya ang isyu hinggil sa Voluntary Anti-Doping Association (VADA) testing paperwork ni Casimero, na kung hindi pa raw sila (Donaire) nagbantang kakanselahin ang laban ay hindi pa isusumite ng kampo ni Casimero (30-4, 21KOs) ang dokumento nito sa VADA.
Bukod sa VADA, ang 'disrespectful' comments umano ng Casimero camp laban sa kanyang asawang si Rachel (na siya rin niyang manager at trainer) ay hindi katanggap-tanggap.
"I could not tolerate the disrespectful acts, such as bullying, abuse, and the misogynistic attitude," aniya.
"That being said, as we've stated before, we cancelled this fight when they delayed turning in the VADA paperwork for 5 days. Dagdag niya: "We have proof that the opposing side was neither honest nor forthcoming in providing the proper information to begin VADA drug testing.
"After we cancelled the fight, then and only then did the paperwork suddenly appear. I do what I say. And as much as I want to knock him out, I'm going to take the high road and instead of highlighting his misbehavior, I'm not going to give his example the stage or the payday that comes with it."
Habang isinusulat ito, wala pang reaksyon ang promoter ng Donaire-Casimero fight.Read More